**MAVRIŠ d.o.o.**

Kaštelir 113, 52464 Kaštelir

Kaštelir-Castelliere, 19.03.2025.godine

Na temelju Odluke o osnivanju i imenovanju članova Komisije za provedbu natječaja za radno mjesto: VODITELJ-PRODAVAČ na određeno vrijeme, raspisuje se

**NATJEČAJ ZA RADNO MJESTO**

**NA ODREĐENO VRIJEME OD GODINU DANA**

VODITELJ-PRODAVAČ **(1 izvršitelj(ica))**

OPIS POSLOVA

* odgovoran za uredno funkcioniranje trgovine
* odgovoran za pravilno i pravovremeno izvršavanje zadataka i radnih obveza unutar svog djelokruga rada
* odgovoran je za označavanje asortimana trgovine, isticanja potrebnih cijena, slaganje robe te kontrolu kvalitete i praćenje rokova
* odgovoran je za inventurni rezultat
* vodi brigu i održava čistoću i urednosti prostora trgovine i opreme u trgovini
* vrši prodaju robe iz asortimana trgovine
* obavlja pekarske poslove u pripremi i obradi pekarskih proizvoda (finalna obrada)
* obavlja komunikaciju sa kupcima, dobavljačima robe i ostalim vanjskim partnerima
* odgovoran za učinkovito fakturiranje i naplatu potraživanja u svom djelokrugu rada
* surađuje sa knjigovodstvom
* odgovoran je za stanje asortimana u trgovini te proaktivno brine o naručivanju potrebne robe, materijala i ostalog
* predlaže nove artikle asortimana sukladno potrebama i zahtjevima kupaca
* vrši unos primki robe
* vodi blagajnu i cjelokupni gotovinski promet, dnevne uplate i isplate, prima, čuva i izdaje novac
* vrši sve naplate novčanih sredstava koje se vrše putem blagajne na osnovi vjerodostojne dokumentacije
* dnevno ispisuje blagajničke izvještaje i dnevno zaključuje stanje blagajne
* dnevno usklađuje saldo novca sa blagajničkim izvještajem i isti polaže FINI ili banci
* odgovara za cjelokupno blagajničko poslovanje u skladu sa propisima i aktima poslodavca
* obavlja i druge administrativne poslove ( redovno razduživanje po kalu robe, inventura i sl. )
* vodi brigu o uspostavi i kontrolira uredno vođenje evidencija i svih drugih potrebnih baza podataka
* podnosi pisano izvješće o radu i aktivnostima unutar svog djelokruga rada
* obavlja i druge poslove po nalogu direktora

SREDSTVA ZA RAD

* računalo sa odgovarajućim programima (word, excell, outlook, internet explorer)
* službeni mobitel

ODGOVORNOST

* odgovoran je za redovno izvršavanje poslova iz djelokruga rada
* za svoj rad odgovara direktoru poduzeća

UVJETI ZA ZASNIVANJE RADNOG ODNOSA:

* Stručna sprema: SSS/VŠS
* Radno iskustvo: minimalno 1 godina
* Posebna znanja: minimalno 1 strani jezik, vozačka dozvola B kategorije

Opća i posebna zdravstvena sposobnost

**Uz prijavu kandidati su dužni priložiti:**

1. životopis,
2. preslik radne knjižice ili potvrdu o podacima evidentiranim u bazi podataka o radno pravnom statusu (iz evidencije HZMO-a ),
3. preslik osobne iskaznice,

U prijavi je potrebno opisati poslove i radne zadatke koje je kandidat prethodno izvršavao.

Sva dokumentacija prilaže se u preslici. Preslike traženih priloga ne moraju biti ovjerene, ali je kandidat koji bude odabran dužan dostaviti na uvid dokumente u izvorniku.

 Nepotpune i nepravodobne prijave neće se razmatrati.

Sa odabranim kandidatom zaključiti će se Ugovor o radu na određeno vrijeme od godinu dana sa probnim rokom od 3 (tri) mjeseca sa mogućnošću zapošljavanja na neodređeno vrijeme.

Rok za podnošenje prijave je 15 dana od objave natječaja, odnosno do 02. travnja 2025. do 15.00 sati.

Prijave se dostavljaju u zatvorenim kovertama na adresu: Mavriš d.o.o., Kaštelir 113, 52464 Kaštelir, s naznakom: prijava na natječaj za radno mjesto na određeno vrijeme. Prijave sa zatraženom dokumentacijom mogu se dostaviti i putem e-maila: pisarna@kastelir-labinci.hr

Pridržava se pravo poništiti natječaj bez obveze da se kandidatima obrazlažu razlozi poništenja.

O rezultatima natječaja kandidati će biti obaviješteni u roku od 15 dana od donošenja odluke.

Izrazi koji se koriste u ovom Natječaju, a koji imaju rodno značenje, odnose se na jednak način i na muški i na ženski rod, bez obzira na to u kojem se rodu koristili.

Svi kandidati podnošenjem prijave daju svoju suglasnost društvu MAVRIŠ d.o.o. da u njoj navedene osobne podatke prikuplja, obrađuje i pohranjuje u svrhu zapošljavanja, te da ih može koristiti u svrhu sklapanja ugovora, kontaktiranja i objave na internetskim stranicama i oglasnoj ploči. Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenim zakonskim propisima, aktima i odlukama Mavriš d.o.o.

Ovaj natječaj objavljuje se na oglasnoj ploči Društva, te na mrežnim stranicama Općine Kaštelir-Labinci [www.kastelir-labinci.hr](http://www.kastelir-labinci.hr). Obavijest o raspisivanju natječaja objavljuje se u javnom glasilu (Glas Istre), te na stranicama Hrvatskog zavoda za zapošljavanje.

Komisija

za provedbu natječaja